CELEX: 22013D0103
Language: hu
Date: 2013-06-14 00:00:00
Title: Az EGT Vegyes Bizottság 103/2013 határozata ( 2013. június 14. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

28.11.2013   
            
            
               HU
            
            
               Az Európai Unió Hivatalos Lapja
            
            
               L 318/3
            
         AZ EGT VEGYES BIZOTTSÁG 103/2013 HATÁROZATA
   (2013. június 14.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A 999/2001/EK európai parlamenti és tanácsi rendelet X. mellékletének a gyorstesztek listája tekintetében történő módosításáról szóló, 2012. november 13-i 1064/2012/EU bizottsági rendeletet (1) bele kell foglalni az EGT-megállapodásba.
            
         
               (2)
            
            
               A 2160/2003/EK európai parlamenti és tanácsi rendelet értelmében a pulykaállományokban előforduló Salmonella Enteritidis és Salmonella Typhimurium csökkentésére irányuló uniós célkitűzésről szóló, 2012. december 12-i 1190/2012/EU bizottsági rendeletet (2) bele kell foglalni az EGT-megállapodásba.
            
         
               (3)
            
            
               A 2009/821/EK határozatnak az állat-egészségügyi határállomásokra és a Traces állat-egészségügyi egységeire vonatkozó listák tekintetében történő módosításáról szóló, 2012. december 6-i 2012/762/EU bizottsági végrehatási határozatot (3) bele kell foglalni az EGT-megállapodásba.
            
         
               (4)
            
            
               A 2010/221/EU határozatnak az egyes, víziállatokban előforduló betegségek Írország, Finnország és az Egyesült Királyság területeire történő behurcolásának megelőzésére irányuló nemzeti intézkedések tekintetében történő módosításáról szóló, 2012. december 13-i 2012/786/EU bizottsági végrehajtási határozatot (4) bele kell foglalni az EGT-megállapodásba.
            
         
               (5)
            
            
               Az 1190/2012/EU rendelet hatályon kívül helyezi az EGT-megállapodásba foglalt 584/2008/EK bizottsági rendeletet (5), amelyet ezért el kell hagyni az EGT-megállapodásból.
            
         
               (6)
            
            
               Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazítások részében leírtak alapján az állategészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
            
         
               (7)
            
            
               Az EGT-megállapodás I. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének I. fejezete a következőképpen módosul:
   
               1.
            
            
               Az 1.2. részben a 39. pont (2009/821/EK bizottsági határozat) a következő francia bekezdéssel egészül ki:
               
                           „—
                        
                        
                           
                              32012 D 0762: a Bizottság 2012. december 6-i 2012/762/EU végrehajtási határozata (HL L 336., 2012.12.8., 94. o.)”.
                        
                     
         
               2.
            
            
               A 4.2. részben a 94. pont (2010/221/EU bizottsági határozat) a következő francia bekezdéssel egészül ki:
               
                           „—
                        
                        
                           
                              32012 D 0786: a Bizottság 2012. december 13-i 2012/786/EU végrehajtási határozata (HL L 347., 2012.12.15., 36. o.)”.
                        
                     
         
               3.
            
            
               A 7.1. részben a 12. pont (999/2001/EK európai parlamenti és tanácsi rendelet) a következő francia bekezdéssel egészül ki:
               
                           „—
                        
                        
                           
                              32012 R 1064: a Bizottság 2012. november 13-i 1064/2012/EU rendelete (HL L 314., 2012.11.14., 13. o.)”.
                        
                     
         
               4.
            
            
               A 7.2. részben az 51. pont (584/2008/EK bizottsági rendelet) szövege helyébe a következő szöveg lép:
               „32012 R 1190: a Bizottság 2012. december 12-i 1190/2012/EU rendelete a 2160/2003/EK európai parlamenti és tanácsi rendelet értelmében a pulykaállományokban előforduló Salmonella Enteritidis és Salmonella Typhimurium csökkentésére irányuló uniós célkitűzésről (HL L 340., 2012.12.13., 29. o.)”.
            
         2. cikk
   Az 1064/2012/EU és az 1190/2012/EU rendeletnek, valamint a 2012/762/EU és a 2012/786/EU végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2013. június 15-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. június 14-én.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 314., 2012.11.14., 13. o.
   
      (2)  HL L 340., 2012.12.13., 29. o.
   
      (3)  HL L 336., 2012.12.8., 94. o.
   
      (4)  HL L 347., 2012.12.15., 36. o.
   
      (5)  HL L 162., 2008.6.21., 3. o.
   
      (6)  Alkotmányos követelmények fennállását nem jelezték.